open-index/open-wikipedia-markdown huggingface dataset:
The Cat in the Hat

***The Cat in the Hat*** er en amerikansk barnebok fra 1957 skrevet av Theodor S. Geisel («Dr. Seuss», 1904–1991). Boka ble svært populær og regnes som en moderne klassiker i USA. 

Den ble filmatisert som *[[Katten (film)|Katten]]* i 2003, der komikeren Mike Myers spiller tittelrollen.

## Handling
Historien begynner med en gutt og hans søster Sally i huset deres på en kald og regnfull dag, og stirrer vemodig ut av et vindu. Plutselig hører de en høy lyd, som raskt blir etterfulgt av en antropomorf katt i en rød og hvitstripet topphatt og en rød sløyfe, som foreslår å underholde barna med en rekke triks. Men barnas kjæledyr-fisk synes ikke dette er noen god ide, og insisterer på at katten skal reise sin vei. 

Katten reagerer deretter med å balansere fisken på tuppen av sin paraply. Spillet blir raskt vanskeligere, ettersom katten balanserer seg selv på en ball og forsøker å balansere forskjellige husholdningsartikler, frem til han faller på hodet og slipper alt han holder på med. Fisken kjefter på ham igjen, men katten i hatten foreslår et nytt spill. Katten bringer inn en stor rød boks utenfra, hvorfra han slipper to identiske karakterer, med blått hår og røde drakter kalt «Thing One» og «Thing Two»

Disse tingene skaper enda mer problemer, deriblant å fly drager i huset, slå bilder ned fra veggen, og andre ting. Alt dette tar slutt når fisken ser barnas mor utenfor et vindu, på vei hjem. Som svar fanger gutten tingene i et stort nett og katten, tilsynelatende skamfull, plasserer tingene tilbake i den store røde boksen. Katten kommer snart tilbake, og kjører en spesiell maskin som plukker opp alt rotet og rydder i hele huset, til stor glede for fisken og barna.
Transkvinne

**Transkvinne** er en transperson med kvinnelig kjønnsidentitet. De blir registrert som gutter ved fødsel, men opplever selv å tilhøre den kvinnelige kjønnskategorien. Transkvinner har kjønnsinkongruens, som er manglende samsvar mellom fødselskjønn og kjønnsidentitet. Mange opplever i tillegg kjønnsdysfori, som er ubehag knyttet til tilstanden av kjønnsinkongruens.

Å være transkvinne er uavhengig av seksuell orientering. Transkvinner kan identifisere seg som heterofile (tiltrekning til menn), lesbiske (tiltrekning til kvinner), bifile (tiltrekning til både menn og kvinner), aseksuelle (mangel på tiltrekning), eller på andre måter, eller velge å ikke kategorisere sin seksuelle orientering.

Som ledd i sosial overgang kan transkvinner ta i bruk et mer feminint kjønnsuttrykk, for eksempel gjennom endring av navn, frisyre, klesstil eller stemmebruk. Noen mottar medisinsk behandling for å utvikle kvinnelige kjønnskarakteristika, blant annet hormonbehandling som kan føre til brystutvikling. Enkelte gjennomgår i tillegg kirurgiske inngrep, som brystforstørrelse, ansiktsfeminiserende kirurgi, stemmekirurgi eller vaginoplastikk. Tilgangen til slik behandling er for mange begrenset av juridiske og økonomiske forhold.

Transkvinner kan møte diskriminering i ulike deler av samfunnet, blant annet i arbeidsliv og boligmarked. I flere land rapporteres det også om økt risiko for vold og hatkriminalitet rettet mot transpersoner. Fremstillinger av transkvinner i medier har historisk ofte vært preget av stereotypier, til tross for at dette i noen grad har endret seg i takt med økt oppmerksomhet om transpersoners rettigheter i det 21. århundre.

## Behandling i Norge

Rikshospitalet i Oslo er per 2024 det eneste sykehuset i Norge som tilbyr utredning og behandling av kjønnsinkongruens. Utredningen gjennomføres ved Nasjonal behandlingstjeneste for kjønnsinkongruens (NBTK), som består av spesialiserte psykologer og leger. Utredningen omfatter samtaler, intervjuer og selvutfyllingsskjemaer med sikte på å stille diagnosen kjønnsinkongruens. Kjønnsidentiteten må ha vært vedvarende over tid og kan ikke forklares som symptom på alvorlig psykisk sykdom.

Før diagnostisering må pasienten leve i tråd med det kvinnelige kjønn i minst ett år og endre sosial rolle i ulike livssammenhenger. Dette betegnes som virkelighetserfaring (VE). Dersom kriteriene for diagnosen er oppfylt, kan hormonbehandling og annen kjønnsbekreftende behandling påbegynnes, forutsatt at det ikke foreligger medisinske kontraindikasjoner. Et slikt behandlingsforløp kan strekke seg over flere år.

Personer som får avslag på kjønnsbekreftende behandling i Norge, har ikke rett til ny vurdering hos et annet fagmiljø («second opinion»). Dette har blitt kritisert av organisasjoner som FRI, Amnesty International og Skeiv Ungdom.

## Se også
* Ciskvinne

## Referanser


## Eksterne lenker
*
Busskollisjonen i Benalmádena 2008

**Busskollisjonen i Benalmádena 2008** var en trafikkulykke lørdag 19. april 2008 på motorveien AP-7 i Benalmádena nær Málaga i Andalucía-regionen i Sør-Spania Ulykken skjedde på veien mellom Fuengirola og Torremolinos klokken 19:45 lokal tid. En 27-årig mann som kjørte en SUV, bulket borti en turistbuss, som fraktet finske turister til Málaga internasjonale lufthavn. SUVen kolliderte med autovernet på høyresiden og vinglet tilbake mot bussen, slik at bussjåføren mistet kontrollen over kjøretøyet, som veltet over på siden midt i motorveien. SUV-føreren var påvirket av alkohol.

Ni mennesker døde momentant i kollisjonen og 38 ble skadet. Blant passasjerene som ble fraktet til sykehus, var 11 uskadd, 17 lettere skadet og en passasjer var alvorlig skadet og falt i koma. De uskadde ofrene ble lagt inn på et hotell. Ifølge spanske aviser fikk SUV-føreren bare lettere skader. Av passasjerene i bussen var bare føreren spansk. De andre var turister som var på ferie med reiseselskapet Aurinkomatkat, samt to Aurinkomatkat-ansatte. De to Aurinkomatkatguidene kom fra det med mindre skader. Av dødsofrene var to fra Helsingfors, to fra Tusby og en hver fra henholdsvis Esbo, Kajana, Björneborg, Kangasala og Tammerfors. De mindre skadede ofrene ble flydd til Finland søndag kveld.

Ifølge spanske media var dette Spanias verste trafikkulykke siden 2001.

## Referanser
Lars Berteig Andersen

**Lars Berteig Andersen** (født 1988) er en norsk skuespiller, stemmeskuespiller og sanger Han er mest kjent for å ha spilt *Benny* i de tre første filmene om Olsenbanden jr. og for å ha gitt norsk stemme til rollefiguren *Harry Potter* i de tre første filmene om Harry Potter.

## Skuespiller og stemmeroller i filmer, TV-serier og spill
* *Dyrlege Due*
* Harry Potter (*[[Harry Potter og de vises stein (film)|Harry Potter og de vises stein]]*)
* Benny Fransen (*[[Olsenbandens første kupp]]*) 
* *[[The Cat in the Hat]]* 
* Carlton "Carl" Wheezer i *[[Jimmy Neutrons eventyr, guttegeniet]]* 
* Benny Fransen (*[[Olsenbanden Junior går under vann]],* *[[Olsenbanden jr. på rocker'n]]*)
* Troy (High School Musical)
* Tony (*[[De utrolige]])*
* Jake Long (*[[Den amerikanske dragen: Jake Long]]*)
* Buff (Batbilene)
* *[[Izzat]]*
* Lê Chiến Kim (*[[Miraculous Ladybug & Cat Noir på eventyr]])* *(sesong 6 - og utover)*
* Star-Lord (Guardians of the Galaxy)
* Leonardo (*[[Teenage Mutant Ninja Turtles (2007)|TMNT]]* 2007 film)
* Robbie (Gravity Falls) (Sesong 1)
* Raphael (''Teenage Mutant Ninja Turtles'')
* Gnomeo (*[[Gnomeo og Julie]])*

(Han synger også sangen «Du er musikken i meg» fra High School Musical, sammen med Julia Geitvik)

## Eksterne lenker
*
Transmann

**Transmann** er en transperson med mannlig kjønnsidentitet. De blir registrert som jenter ved fødsel, men opplever selv å tilhøre den mannlige kjønnskategorien. Transmenn har kjønnsinkongruens, som er manglende samsvar mellom fødselskjønn og kjønnsidentitet. Mange opplever i tillegg kjønnsdysfori, som er ubehag knyttet til tilstanden av kjønnsinkongruens.

Å være transmann er uavhengig av seksuell orientering. Transmenn kan identifisere seg som heterofile (tiltrekning til kvinner), homofile (tiltrekning til menn), bifile (tiltrekning til både menn og kvinner), aseksuelle (mangel på tiltrekning), eller på andre måter, eller velge å ikke kategorisere sin seksuelle orientering.

Transmenn får tilbud om hormonbehandling for å tilpasse kroppen sin til deres opplevde kjønn. Det er imidlertid ikke et krav for transmenn å gjennomgå slik behandling for å identifisere seg som menn, da kjønnsidentitet er en subjektiv opplevelse av å tilhøre en bestemt kjønnskategori.

## Behandling i Norge
Transpersoner kan bli utredet for kjønnsinkongruens og få behandling gjennom Nasjonal behandlingstjeneste for kjønnsinkongruens (NBTK), som ligger på Rikshospitalet i Oslo. Rikshospitalet er det eneste offentlige sykehuset som kan gi utredning og behandling for transpersoner i Norge per i dag. Helsestasjonen for kjønn og seksualitet (HKS) kan også gi lignende utredning på lavterskelnivå for alle mennesker i Oslo mellom 0 til 30 år. 

Først må vedkommende som skal utredes snakke med psykologer og leger for å få diagnosen. Vurderingen pleier å ta opptil et år. En kjønnskorrigerende behandling tar vanligvis fra fem til åtte år. Får personen diagnosen kjønnsinkongruens, kan personen få behandling. Folk som får andre kjønnsidentitetsrelaterte diagnoser mottar ikke noen form for behandling i Norge. Norge har ikke en «Second option», noe FRI, Amnesty International og Skeiv Ungdom har kritisert.

Når en transmann har fått diagnosen, kan han starte på hormonbehandling, hvis ikke noen helsemessige grunner står i veien. For å få en effekt som varer ut, må han ta hormoner resten av livet. De går på testosteron. Nasjonal behandlingstjeneste for kjønnsinkongruens krever at personer som har fått diagnosen kjønnsinkongruens går gjennom en «Real life test» der de lever det kjønnet de ønsker å leve som, for å være helt sikker på at de vil gå videre i behandlingen. Transmenn kan gå gjennom flere operasjoner, blant annet fjerning av bryst, kvinnelige kjønnsorganer og en konstruksjon av mannlig kjønnsorgan.

## Effekter av hormonbehandling
Effekter som kan oppstå ved testosteronbehandling:

* Stemmeskifte – dypere stemmeleie
* Forstørrelse av klitoris
* Økt hårvekst på kroppen, f.eks skjeggvekst
* Fettfordeling – mer mannlig kroppsform
* Brystene blir mindre
* Akne/kviser
* Grovere hud
* Mannlig hårtap

## Se også
* Cismann

## Referanser


## Eksterne lenker
*
Nizjneudinsk

**Nizjneudinsk** (russisk: Нижнеудинск) er en by i Irkutsk oblast i Russland. Den ligger ved elva Uda (i Angaras nedbørfelt), rundt 450&nbsp;km nordvest for Irkutsk.

Nizjneudinsk ble grunnlagt i 1648 og fikk byrettigheter i 1783.

## Demografi
Befolkningsutvikling:
:

## Referanser


## Eksterne lenker
*
Cape Disappointment (Sør-Georgia)

**Cape Disappointment** er et nes og det sørligste punktet på øya Sør-Georgia, som er en del av det britiske oversjøiske territoriumet Sør-Georgia og Sør-Sandwichøyene. Neset ble navngitt av James Cook i 1775 som trodde han hadde kommet til det antarktiske kontinentet, men ved passering av neset oppdaget at han hadde kommet til en øy.

## Referanser
Cape Disappointment

**Cape Disappointment** kan vise til:

* Cape Disappointment (Washington) 
* Cape Disappointment (Sør-Georgia)
* Cape Disappointment (Sør-Orknøyene)
* Cape Disappointment (Antarktis)
Dharavi

**Dharavi** er et distrikt i den sentrale delen av Mumbai i India og er et av verdens største og mest konsentrerte slumområder. På et areal på om lag 2,3 km² bor over en halv million mennesker, siste telling i 1986 gav en befolkning på 530&nbsp;000 mennesker, i 2004 ble antall innbyggere anslått til minst 600&nbsp;000 (ca. 260&nbsp;000 pr km²). 

Sammenlignet med norske forhold er Norges minste kommune Kvitsøy på 6,16 km² og har en befolkning på 544 innbyggere. Med en befolkningstetthet som i Dharavi ville det bodd minst 1,6 millioner mennesker på Kvitsøy, altså om lag 1/3 av hele Norges befolkning.

Dharavi har en omfattende virksomhet med resirkulering og økonomer anslår at denne virksomheten beløper seg til rundt 700 millioner pund i året og sysselsetter over 200&nbsp;000 mennesker. Myndighetene har planlagt omfattende utbygging i distriktet. Med prosjektnavnet «Vision Mumbai» skal en nyrenovert bydel stå klar i 2013. Blant innbyggerne i Dharavi er det imidlertid motstand mot byfornyelsesprosjektet da man frykter konsekvensene det vil kunne få for resirkuleringsvirksomheten og økte levekostnader i form av høye husleier i nybygde hus.

## Geografi

Dharavi ligger mellom Mumbais to viktigste jernbanelinjer for nærtrafikk, Western Railway og Central Railway. Vest for Dharavi ligger bydelene Mahim og Bandra og nord for Dharavi ligger elven Mithi som renner ut i det Arabiske hav. Sør og øst for Dharavi ligger bydelene Sion og Matunga. Både beliggenheten og dårlig drenering gjør Dharavi utsatt for oversvømmelse i regntiden.

## Historie

Dagens Dharavi var inntil sent på 1800-tallet mangroveskog og befolket av fiskere fra Kolisamfunnet, en befolkningsgruppe som vanligvis drev med fiske. Etterhvert som sumpområdene ble drenert forsvant imidlertid fisket og en dam ved bydelen Sion fremskyndet prosessen med å knytte de ulike øyene sammet til en. Etterhvert som byen Mumbai (Bombay) vokste frem flyttet ulike befokningsgrupper inn fra omlandet; pottemakere fra Gujarat, muslimske garvere fra Tamil Nadu og broderere fra Uttar Pradesh etablerte seg med sine ulike ferdigheter.

## I media og litteratur

Deler av filmen ''Slumdog Millionaire'' er tatt opp i Dharavi.

## Referanser


## Eksterne lenker

* Nettsted om Dharavi (engelsk) 
* BBC nettsider om Dharavi (engelsk)
Rekviem (Verdi)

***Messa da Requiem*** av Giuseppe Verdi er hans tonesetting til den katolske dødmessen; rekviem. Det er et stort og mektig verk for orkester, kor og solister, og en fremføring tar normalt 85-90 minutter. 

## Historikk
Da Gioacchino Rossini døde i 1868, foreslo Verdi at noen italienske komponister skulle samarbeide om et rekviem til Rossinis ære, og begynte det hele med å skrive sin *Libera me*. I løpet av det neste året ble *Messa per Rossini* fullført, med bidrag fra 13 komponister (hvorav kun Verdi er godt kjent i dag). Premieren var planlagt til ettårsdagen for Rossinis dødsdag i 1869, men framførelsen ble avlyst. Den ble ikke framført i sin helhet før Helmuth Rilling satte det opp i 1988, 100 år etter Rossinis død.

I mai 1873 døde den italienske forfatteren og humanisten Alessandro Manzoni, som Verdi hadde møtt i 1868, og som han verdsatte høyt. Da Verdi hørte om dette, besluttet han å fullføre et helt rekviem for Manzioni. Han dro til Paris i juni, og begynte arbeidet på *Messa da Requiem* slik vi kjenner det i dag. Det inkluderte en revidert utgave *Libera me* rekviet til Rossini, og deler av den nyskrevne musikken var basert på denne. Verdis rekviem ble første gang framført på markeringen av ettårsdagen for dødsdagen til Alessandro Manzoni i San Marco-kirken i Milano i mai 1874. Verket er også av og til omtalt som *Manzoni-rekviet*.

## Besetning
*3 fløyter, tredje fløyte veksler med piccolofløyte
*2 oboer
*2 klarinetter
*4 fagotter
*4 valthorn
*8 trompeter, hvorav fire spiller offstage under *Tuba mirum*
*3 tromboner
*1 ofikleide (vanligvis spilt på tuba eller cimbasso)
*Pauker
*Basstromme
*Fioliner
*Bratsjer
*Celli
*Kontrabasser
*Åttestemt blandet kor, dobbelkor i én sats.
*4 sangsolister (sopran, mezzosopran, tenor og bass)

## Verkoppbygning
*Introitus – Kyrie (kor, solister)
*Sekvens:
***[[Dies irae]]* (kor)
***Tuba mirum* (kor)
***Mors stupebit* (bass)
***Liber scriptus* (mezzosopran, kor)
***Quid sum miser* (sopran, mezzosopran, tenor)
***Rex tremendae* (solister, kor)
***Recordare* (sopran, mezzosopran)
***Ingemisco* (tenor)
***Confutatis* (bass, kor)
***Lacrimosa* (solister, kor)
*Offertorium (solister):
***Domine Jesu Christe*
***Hostias*
*Sanctus (dobbelkor)
*Agnus Dei (sopran, mezzosopran, kor)
*Communion (mezzosopran, tenor, bass)
*Libera me (sopran, kor):
***Libera me*
***Dies irae*
***Requiem aeternam*
***Libera me*
Rogaland høgskole

**Rogaland høgskole** var en høgskole for vernepleier- og ergoterapeututdanning, etablert i 1969. Skolen ble fra 1. januar 2006 fusjonert med Diakonhjemmet Høgskole. 

Skolen ble etablert i 1969 av Det Norske Diakonforbund som internatskole for vernepleiere på Nærlandsheimen i Hå. I 1989 ble vernepleierutdanningen et høgskolestudium. Fra 2001 tilbød skolen også ergoterapeutlinje. Skolen flyttet fra Hå til Sandnes i 2007, året etter at den ble slått sammen med Diakonhjemmet Høgskole i Oslo. Studiet opprettholdes i Sandnes, og i tillegg finnes det en avdeling for deltidsstudie i Haugesund.

## Referanser
Eero Saarinen

**Eero Saarinen** (født 20. august 1910 i Kyrkslätt, Finland, død 1. september 1961 i Ann Arbor, Michigan, USA) var en finsk-amerikansk arkitekt. Han var sønn av arkitekten Eliel Saarinen.

Saarinen var en arkitekt innen funksjonalismen, og arbeidet mye med materiale som glass, stål og aluminium. Hans mest betydelige verk, *General Motors Technical Center* i Warren, Michigan, skapte han sammen med sin far i årene 1948-56. Bygningene er lange og lave, i stål og glass, inntil en stor speildam.

Han ble senere berømt på egen hånd, etter han i 1948 leverte et forslag til en 192 meter høy parabolsk bue i St. Louis, som ble realisert i 1963 som *Gateway Arch*. På 1950-tallet ble hans spesialitet enorme betongkonstruksjoner i organiske former, som han blant annet realiserte som TWAs terminal på John F. Kennedy International Airport i New York City. Den tidligere ambassadebygningen til USAs ambassade i Oslo (ferdigstilt i 1959) er også tegnet av Saarinen.

Saarinen ble også kjent som møbeldesigner, han tegnet blant annet den enbente «tulipanstolen» i 1956, som blant annet ble brukt i interiøret på brua på USS Enterprise i den originale Star Trek-serien på 1960-tallet.

## Referanser


## Eksterne lenker
*
Strømnesfjorden

**Strømnesfjorden** (engelsk: **Stromness Bay**) er en fjord på øya Sør-Georgia, som er en del av det britiske oversjøiske territoriumet Sør-Georgia og Sør-Sandwichøyene. Fjorden er 4,8 km bred og inngangen til fjorden ligger mellom Cape Saunders og Busen Point på nordkysten av Sør-Georgia. Stedet ble først oppdaget av James Cook i 1775 og navngitt av norske hvalfangere ca. i 1912.

I Strømnesfjorden ligger de tidligere hvalfangststasjonene Husvik, Strømnes og Leith Harbour. De to førstnevnte var eid av norske selskaper og Leith Harbour av et skotsk selskap stiftet av en utvandret nordmann.
Tulun

**Tulun** (russisk: Тулун) er en by i Irkutsk oblast i Russland. Den ligger ved elva Ija (i Angaras nedbørfelt), rundt 350&nbsp;km nordvest for Irkutsk. Innbyggertall: 51&nbsp;848 (folketelling 2002), 52&nbsp;903 (folketelling 1989).

Tulun ble grunnlagt på andre halvdel av 1700-tallet som en landsby i Ijadalen. Den fikk bystatus to ganger: først i 1922 (til 1924) og så i 1927.

Det ligger en hydrolysefabrikk i byen.

## Referanser


## Eksterne lenker
*
Klagstorp

**Klagstorp** er et tettsted i Trelleborg kommune i Skåne län i Sverige. I 2010 hadde tettstedet 323 innbyggere.

## Referanser
KTM (andre betydninger)

**KTM** er en forkortelse som kan referere til:

* KTM (Kronreif, Trunkenpolz, Mattighofen), en motorsykkelprodusent i Østerrike
* KtM (transmann), kvinne-til-mann transperson
* IATA-koden til Katmandu internasjonale lufthavn i Nepal
Padul

**Padul** er en by og kommune i det sørøstlige Spania, i provinsen Granada. Kommunen har  innbyggere (2021). Den ligger på den sørlige siden av de vestlige fjellene av Sierra Nevada, i nærheten av myr Padul.

## Referanser


## Eksterne lenker
*
Sjelekhov

**Sjelekhov** (russisk: Шелехов) er en by i Irkutsk oblast i Russland. Den ligger rundt 15&nbsp;km sørvest for Irkutsk. Innbyggertall: 47&nbsp;520 (folketelling 2002), 47&nbsp;702 (folketelling 1989).

Sjelekhov ble grunnlagt tidlig på 1950-tallet i forbindelse med byggingen av et aluminiumsverk. Den fikk bystatus i 1962.

## Referanser


## Eksterne lenker
*
Sajansk

**Sajansk** (russisk: Сая́нск) er en by i Irkutsk oblast i Russland. Den ligger ved elva Oka (ei sideelv til Angara), rundt 250&nbsp;km nordvest for Irkutsk.

Sajansk ble grunnlagt i 1970. Den fikk status som bymessig bosetning i 1975 og bystatus i 1985.

## Demografi
Befolkningsutvikling:
:

## Referanser


## Eksterne lenker
*
Pneumonoultramicroscopicsilicovolcanoconiosis

**Pneumonoultramicroscopicsilicovolcanoconiosis** () er en lungesykdom som kommer av inhalering av fin aske fra vulkaner. Det regnes for å være det lengste  engelske ordet som er oppført i en ordbok.

## Se også
* Silikose
Roscelin de Beaumont

**Roscelin de Beaumont**, vicomte av Maine og Beaumont (født ca. 1112, død ca. 1176), den eldste sønnen til Raoul VII de Beaumont. 

Roscelin var gift to ganger. Første gangen var med kvinne fra Crépon. I sitt andre ekteskap ble han gift ca. 1145 med den illegitim datter til kong Henrik I av England, Constance FitzRoy. De engelske kongene viste stor velvilje for adelen i Maine og Beaumont, og forsøkte å knytte dem til seg med flere goder. Constance er sitert flere ganger i charter sammen med sin ektemann. Hun ga ham tre sønner og en datter.

## Etterkommere
* Richard I de Beaumont, etterfulgte sin far som vicomte av Maine og Beaumont (død etter 1199), gift før 1177 med Lucie av Aigle (død etter 1217), datter av Richard II de l'Aigle.
* Raoul de Beaumont, biskop av Angers, (død 13. mars 1197)
* William eller Guillaume de Beaumont, nevnt i charter i 1156.
* Ermengarde de Beaumont (født ca. 1170 – død 4. februar 1233), gift med kong Vilhelm I av Skottland (ca. 1142 – 1214)
Christof Duffner

**Christof Duffner** (født 1971) er en tidligere tysk skihopper som representerte klubben SC Schoenwald.

Duffner deltok i til sammen 221 verdenscuprenn fra 1988 til 2004, fikk 5 pallplasser og 1 seier.

Han debuterte på hjemmebane under hoppukas første renn i 1988. Nøyaktig 2 år senere fikk han sine første verdenscuppoeng i samme bakke. To år senere fikk han sin første pallplass i verdenscupen, i nøyaktig samme bakke. I dette rennet vant han svært overraskende. I årene etter fulgte to andre og tredjeplasser.

Duffner var med på det tyske laget som ble olympiske mestere i laghopping i Vinter-OL 1994 på Lillehammer. Individuelt fikk Duffner en 11.-plass i Albertville-OL, en 11.-plass i Lillehammer-OL og en 18.-plass under Salt Lake City-OL.

### Sammenlagtplasseringer i verdenscupen

## Referanser


## Eksterne lenker
*
Kong Skrue av Skruerike

***Kong Skrue av Skruerike*** (opprinnelig *His Majesty, McDuck*) er en Disney-tegneseriehistorie skrevet og tegnet av Don Rosa. Den ble første gang utgitt i *Uncle Scrooge Adventures* nr. 14 i 1989. Første norske utgivelse var i *Høst-ekstra 1991*, bilag til *[[Donald Duck & Co]]*.

## Handling
Skrue McDuck finner en gullplate hvor innskriften forteller at Francis Drake hadde seilt opp Andebyelven og gjort krav på bakken hvor Skrues pengebinge står, for dronningen av England. Britene bygde et fort på toppen av bakken, men da spanjolene senere beleiret fortet overdrog de landet til Kornelius Kvakk. Han klarte å skremme bort spanjolene ved hjelp av popkorn, og beholdt området, som Skrue senere kjøpte.

Skrue og nevøene hans oppdager at området aldri hadde vært en del av Amerikas forente stater, og erklærer **Skruerike** som en selvstendig stat innenfor Andeby. Skrue krever å få tilbakebetalt all skatt han hadde betalt, mens byen svarer med å innføre tøffe import- og eksportavgifter.

Innen kort tid blir Skruerike invadert av B-gjengen, som tar kontroll over landet, men endene klarer å ta tilbake landet.
Til slutt kommer Andebys ordfører til Skrue og forteller at den tilbakebetalte skatten vil føre til at Andeby går konkurs. Skrue ser seg lei av alt dette, og brenner opp et dokument som beviser Skruerikes selvstendighet ved en «ulykke» og lurer alle andre til å tro at han hadde smeltet gullplaten som også beviste at Skruerike var selvstendig.

## Eksterne lenker
* The D.U.C.K.man &ndash; ''His Majesty McDuck''
* ''Kong Skrue av Skruerike'' i Inducks
Harry Benjamin ressurssenter

**Harry Benjamin ressurssenter** (**HBRS**) er en pasient- og brukerorganisasjon grunnlagt 9. januar 2000 for mennesker som opplever kjønnsdysfori, kjønnsinkongruens og kjønnsidentitetsutfordringer og deres pårørende.

HBRS har som mål å arbeide politisk og sosialt for at personer som opplever kjønnsinkongruens og kjønnsdysfori skal kunne leve åpent, uten frykt for å bli sosialt utstøtt eller diskriminert.

I 2000 ble det meldt at Norges eneste kjønnskorrigerende tilbud ved Rikshospitalet var vedtatt nedlagt, imidlertid ble nedleggelsen siden skrinlagt.
## Historikk
Foreningen har hatt tre forskjellige navn:

# Landsforeningen for transseksuelle: 9. januar 2000
# Landsforeningen for transkjønnete: 23. april 2005
# Harry Benjamin ressurssenter: Våren 2009

HBRS har tatt navnet etter den tysk/amerikanske legen Harry Benjamin (1885–1986). Benjamin var en av de første legene i verden som ivaretok personer som opplever kjønnsdysfori.

## Referanser




## Eksterne lenker
*
Wytham

**Wytham** er en liten landsby og verdslig sogn i distriktet Vale of White Horse i midten av grevskapet Oxfordshire, England. Den ligger på sørsiden av elven Seacourt Stream, en sideelv av elven Thames, rundt 5 km vest for Oxford. Den ligger rett vest for den vestlige omkjøringsvei, en del av Oxfords ringvei A34. Den nærmeste landsbyen er Godstow. I henhold til noe udatert folketellingen i 2001 har landsbyen og sognet en befolkning på 131 innbyggere.

## Historie

Wytham var den nordligste delen av grevskapet Berkshire fram til grenseendringer i 1974 som overførte sognet til Oxfordshire. 

Stedsnavnet Wihtham er første gang nedtegnet som *Wihtham* en gang rundt 957. Dets opprinnelse er angelsaksisk i betydningen «gård eller landsby ved sving i elven».

Henrik I av England fikk en datter utenfor ekteskap med Ansfride, født ca. 1070, en kvinne fra Wytham.

Landgodset Wytham sammen med klosteret Wytham Abbey var tidligere eid av jarlene av Abingdon. Sognekirken i Wytham, dedikert alle helgener, er en bygning opprinnelig fra middelalderen, men ble omfattende ombygd mellom 1811 og 1812  av Montagu Bertie, 5. jarl av Abingdon.

Wytham Woods er et lenge etablert skogområde kjent for sin høye andel av grevlinger og kjøttmeis, sistnevnte har vært overvåket og notert i lang tid. Området er eid av Universitetet i Oxford og benyttes for forskning innenfor emner som zoologi og klimaendringer. Universitet drifter også en feltstasjon nord for landsbyen.

Både landsbyen og skogområdet har ofte vært åsted for Colin Dexters kriminalromaner om Inspektør Morse. 

## Referanser


## Eksterne lenker
* 
* Wytham Village Hall – Byhallen
* All Saints Church, Wytham – Allehelgenkirken
* Nature Conservation in Wytham Woods – Naturbevaring i skogsområdet
Supertanker (album)

***Supertanker*** er det tredje albumet til den norske rockegruppen Postgirobygget og ble utgitt i 1999. Alle tekster og melodier er skrevet av Arne Hurlen, med unntak av «Hjelp hun er her» og «Mannen som var for høy», som er skrevet av Arne Hurlen og Ulf Risnes. Albumet lå totalt 11 uker på VG-lista i 1999, hvor det hadde 10.-plass som beste plassering.

## Sporliste
#«Hvordan går det med deg» (Arne Hurlen) 2.54
#«Bulldozer» (Arne Hurlen) 3.23
#«Så det på tv» (Arne Hurlen) 2.55
#«Fritt fall» (Arne Hurlen) 4.16
#«Lyn Gordon» (Arne Hurlen) 3.37
#«Ler meg i hjel» (Arne Hurlen) 3.12
#«Lykken i lomma» (Arne Hurlen) 2.34
#«Som en sterk sol» (Arne Hurlen) 3.32
#«Hjelp hun er her» (Hurlen/Risnes) 2.54
#«Den som har mest» (Arne Hurlen) 2.42
#«Mannen som var for høy» (Hurlen/Risnes) 3.52
#«Nattønske» (Arne Hurlen) 2.18

## Medvirkende
### Postgirobygget
* Arne Hurlen – vokal, akustisk og elektrisk gitar
* Nils Petter Time – kor, akustisk og elektrisk gitar
* Gunnar Westgaard – kor, bass
* Per Sarin Madsen – kor, trommer
* Øyvind Kolset – tangenter og munnspill
### Øvrige medvirkende
* Ulf Risnes - produsent, tekniker, låtskriver, gitar
* Morten Skaget - bass
* Ulf Holand - miksing

## Kilder
* Supertanker
Barffhalvøya

**Barffhalvøya** (engelsk: **Barff Peninsula**) er en halvøy på øya Sør-Georgia, som er en del av det britiske oversjøiske territoriumet Sør-Georgia og Sør-Sandwichøyene. Halvøya avgrenses i vest av Cumberland East Bay og i øst av Atlanterhavet. 

Halvøya har sitt navn etter halvøyas nordligste punkt, Barff Point og ble sannsynligvis først sett av James Cooks ekspedisjon i 1775.

## Referanser
4-4-2

***4-4-2*** er det fjerde albumet til den norske rockegruppen Postgirobygget og ble utgitt i 2001. Alle tekster og melodier er skrevet av Arne Hurlen. Albumet lå 5 uker på VG-lista i 2001, med 19.-plass som høyeste plassering.

## Sporliste
#«Tunge dager» (Arne Hurlen) 2.54
#«En lang tur» (Arne Hurlen) 2.59
#«Si det var en drøm» (Arne Hurlen) 3.34
#«Som om jeg bryr meg» (Arne Hurlen) 3.19
#«Edderkoppkvinne» (Arne Hurlen) 4.34
#«Skorpion» (Arne Hurlen) 3.29
#«Jeg vil fortsatt ikke se deg igjen» (Arne Hurlen) 3.29
#«Noe å blø for» (Arne Hurlen) 2.57
#«Hva er bedre da» (Arne Hurlen) 3.31
#«Mens du tror du har det gøy» (Arne Hurlen) 3.43
#«Hun blir hos meg» (Arne Hurlen) 3.28
#«Bare det å bli født» (Arne Hurlen) 2.30
#«Mamma» (Arne Hurlen) 3.08
#«Noen år senere» (Arne Hurlen) 5.00
#«Kom her ska'ru få» (Arne Hurlen) 2.51
#«Den fineste dama» (Arne Hurlen) 3.11

## Medvirkende
### Postgirobygget
* Arne Hurlen – vokal, akustisk og elektrisk gitar, produsent
* Nils Petter Time – kor, akustisk og elektrisk gitar
* Gunnar Westgaard – kor, bass
* Per Sarin Madsen – kor,trommer
* Øyvind Kolset – tangenter og munnspill
### Øvrige medvirkende
* Lars Lien - miksing, produsent
* Frank Lerbakk - gitar
* Morten Lund - mastering
* McHegge - coverdesign

## Kilder
* 4-4-2
Mogotsja (by)

**Mogotsja** (russisk: Мого́ча) er en by i Zabajkalskij kraj i Russland. Den ligger ved samløpet mellom elvene Mogotsja og Amazár (ei sideelv til Amur), rundt 460&nbsp;km nordøst for Tsjita.

Mogotsja ble grunnlagt i 1910, og fikk bystatus i 1950. Mesteparten av befolkningen kom fra den europeiske delen av Russland for å arbeide på den transsibirske jernbanen.

## Demografi
Befolkningsutvikling:
:

## Referanser


## Eksterne lenker
*
7,5 × 54 mm MAS

**7,5 × 54 mm MAS** er en fransk patron for rifler.

Rett før den den første verdenskrig fant Frankrike ut at de trengte å oppgradere sin revolusjonerende 8 mm Lebel ammunisjon. På grunn av okkupasjon m.m. klarte de ikke å få gjort dette før etter krigen var over. I 1924 ble 7,5 × 54 mm MAS patronen introdusert. 

## Hovedtyper
De ble laget to hovedtyper for militært bruk, 1924C og 1924D, med lett og tungt prosjektil. Mens de fleste land foretrakk tung prosjektil, valgte Frankrike patronen med det lette prosjektilet som standardammunisjon. I MAS 36 og MAS 49 riflene er 1924C å foretrekke, mens 1924D er best for bruk i maskingevær.

* 1924C (Balle C) 9 grams FMJ prosjetil
* 1924D (Balle D) 12,4 grams FMJ prosjektil

## Våpen kamret for patronen
* MAS 36 rifle
* MAS 49 og FSA MAS 49/56 rifler
* FM 24/29 lett maskingevær
* Reibel maskingevær
* Darne maskingevær for fly
* MAC 1934 maskingevær for fly
* FN-Browning modell 38 maskingevær for fly

## Se også
* Liste over patrontyper
Sørgeorgiapiplerke

**Sørgeorgiapiplerke** (*Anthus antarcticus*) er en fugleart i erlefamilien og dens utbredelse er begrenset til rottefrie områder på den britiske øya Sør-Georgia i Sør-Atlanteren. Sørgeorgiapiplerke er og er en av få spurvefugler i Antarktis og ikke-sjøfugler i regionen. Totalt 3000-4000 par lever på Sør-Georgia.

Sørgeorgiapiplerke bygger sitt rede av tørket gress, legger fire egg årlig og lever av insekter og smådyr i fjæra.

## Eksterne lenker
* 
*  Birdlife international: South Georgia Pipit - BirdLife Species Factsheet
Gull (album)

***Postgirobygget (EMI-gull)*** er et samlealbum med pop-/rockbandet Postgirobygget, utgitt i 2004.

Plata inneholder tolv av bandets mest kjente låter, og er utgitt i serien EMI-gull.

Engelske EMI Gold er en lavprisserie med gjenutgivelser av plater og samlealbum, inkludert enkelte vinylinnspillinger som tidligere ikke har vært utgitt på CD. Den norske versjonen, EMI-gull, ser ut til å ha mer av et samleplatepreg, med hits fra flere plater. Andre artister i serien er Jahn Teigen, Terje Tysland, D.D.E., Åge Aleksandersen og Oslo Gospel Choir.

## Sporliste
#«Idyll» (Arne Hurlen), (*[[Melis (album)|Melis]]*)
#«Sløv uten dop» (Arne Hurlen), (*[[Melis (album)|Melis]]*)
#«En lang tur» (Arne Hurlen), (*[[4-4-2]]*)
#«Skorpion» (Arne Hurlen), (*[[4-4-2]]*)
#«Lei av og bli lurt» (Hurlen/Risnes), (*[[Essensuell]]*)
#«Essensuell» (Arne Hurlen), (*[[Essensuell]]*)
#«Forsvarets luftvernrakett» (Arne Hurlen), (*[[Essensuell]]*)
#«Lyn Gordon» (Arne Hurlen), (*[[Supertanker (album)|Supertanker]]*)
#«Bulldoser» (Arne Hurlen), (*[[Supertanker (album)|Supertanker]]*)
#«Stygge lille Trine» (Arne Hurlen), (*[[Melis (album)|Melis]]*)
#«Tiedemanns Café» (Hurlen/Risnes), (*[[Melis (album)|Melis]]*)
#«Lykken i lomma» (Arne Hurlen), (*[[Supertanker (album)|Supertanker]]*)
## Medvirkende
* Arne Hurlen – vokal, akustisk og elektrisk gitar
* Nils Petter Time – kor, akustisk og elektrisk gitar
* Gunnar Westgaard – kor, bass
* Erik Widding - trommer, perkusjon
* Per Sarin Madsen – kor,trommer
* Øyvind Kolset – tangenter og munnspill

## Referanser

## Eksterne lenker
* Postgirobygget ‎– Gull discogs.com, lesedato 4. februar 2016.
Borzja

**Borzja** (russisk: Борзя) er en by i Zabajkalskij kraj i Russland. Den ligger ved elva Borzja (i Amurs nedbørfelt), rundt 280&nbsp;km sørøst for Tsjita.

Borzja ble grunnlagt i 1899 og fikk innvilget bystatus i 1950.

## Demografi
Befolkningsutvikling:
:

## Referanser


## Eksterne lenker
*
Khilok

**Khilok** (russisk: Хилок) er en by i Zabajkalskij kraj i Russland. Den ligger ved elva Khilok, rundt 220&nbsp;km sørvest for Tsjita.

Khilok ble grunnlagt i 1895 som en jernbanestasjon på den transsibirske jernbanen. Bystatus ble innvilget i 1951.

## Demografi
Befolkningsutvikling:
:
## Naturgitte forhold
### Klima



## Referanser


## Eksterne lenker
*
Tidløs (Postgirobygget)

***Tidløs*** er det syvende albumet til den norske rockegruppen Postgirobygget og ble utgitt i 2007. Albumet lå totalt 13 uker på VG-lista i 2007, hvor det hadde 1.-plass som beste plassering. Låten «Tidløs» ble nominert til Spellemannprisen 2007 i kategorien årets hit, men nådde ikke opp. 

## Sporliste
#«Ut i verden» (Arne Hurlen)
#«President» (Arne Hurlen)
#«Tidløs» (Arne Hurlen)
#«En sånn som alle vil ha» (Arne Hurlen)
#«Arne» (Arne Hurlen)
#«Raka fant» (Arne Hurlen)
#«To ulver i natten» (Arne Hurlen)
#«Vi krangler» (Arne Hurlen)
#«Ikke gå» (Arne Hurlen)
#«Fett» (Arne Hurlen)
#«Blåmann» (Arne Hurlen)

## Medvirkende
### Postgirobygget
* Arne Hurlen – vokal, akustisk og elektrisk gitar
* Nils Petter Time – kor, akustisk og elektrisk gitar, banjo
* Gunnar Westgaard – kor, bass
* Per Sarin Madsen – kor, trommer
* Øyvind Kolset – tangenter og munnspill
### Øvrige medvirkende
* Kyrre Fritzner - gitar, orgel, perkusjon, kor, produsent 
* Jeanette Heidenstrøm - kor
* Maria Moe - kor 
* Dag Lundquist - miksing
* Morten Lund - mastering

## Kilder
* Tidløs
Höllviken

**Höllviken** er et tettsted i Vellinge kommune i Skåne län i Sverige. I 2010 hadde tettstedet  innbyggere. Her ligger bl.a. Höllvikens skulpturpark**.** 

## Referanser
Taki Claesson

**Taki Claesson**, født *Micheline Marie Berengère Claesson* (1929–1986) var en svensk skuespiller. 

## Filmografi (utvalg)
### Skuespiller

## Referanser


## Eksterne lenker
*
Birger Kildal

:*For sønnesønnen med samme navn, se [[Birger Kildal (redaktør)]].*

**Birger Kildal** (1849–1913) var en norsk amtmann, stortingsrepresentant og statsråd.

## Bakgrunn og virke
Kildal tok juridisk embetseksamen i 1871. Han virka ei tid som sakfører i Hammerfest, før han gikk over i næringslivet som medeier i faren Peter Wessel Wind Kildals mange virksomheter, blant annet Lilleborg Fabrikker. Han var videre med i Norges Banks direksjon. 

Kildal hadde flere statsrådsposter i Johan Sverdrups Venstre-regjering fra 1884 (Revisjonsdepartementet, Postdepartementet, Arbeidsdepartementet, Justisdepartementet og statsrådsavdelinga i Stockholm), men gikk – sammen med Hans Rasmus Astrup (1831–1898) og Sofus Arctander – ut av regjeringa blant annet på grunn av strid om ny kirkelov.

I 1888 blei han oppfordra om å stille til valg til Stortinget fra kjøpstedene Hamar, Lillehammer og Gjøvik, men dette blei ikke noe av, da han var mot alminnelig stemmerett. Han hadde mange viktige offentlige verv og var med i flere lovkommisjoner.

Han blei seinere statsråd i to omganger: finansminister fra 1895 til 1898 og fra 1903 til 1904. Den siste perioden var han også ansvarlig for Revisjonsdepartementet. Endelig var han igjen et halvt år i Stockholm 1903–04.

Ved stortingsvalget i 1903 blei han valgt som tredje representant fra kjøpstedene Kristiania, Hønefoss og Kongsvinger. Han tilhørte den moderate venstrefraksjonen som samarbeidet med Høyre (Samlingspartiet).

I 1906 blei Kildal utnevnt til amtmann i Romsdals amt med bosted i Molde, og dette embetet hadde han til sin død. Sentralt i arbeidet hans der var bedring av vegstandarden og tilknytning til jernbanenettet gjennom Raumabanen. Vedtak om bygging av denne blei gjort i 1908.

KIldal ble utnevnt til kommandør av 1. klasse av St. Olavs Orden i 1897, han hadde storkors av den svenske Nordstjerneordenen og han var storoffiser av den franske Æreslegionen.

Sønnen Arne Kildal var blant annet sjef for Statens bibliotektilsyn, generalsekretær i Nordmands-Forbundet og bystyremedlem i Bergen.

:::Kilde: Odd Inge Skjævesland: *Ministerhotellet. Unionens glemte maktarena* (Arneberg forlag)

## Referanser



## Eksterne lenker
* 
* 
*  Biografi i *[[Salmonsens konversationsleksikon]]*
Köpingebro

**Köpingebro** er et tettsted i Ystad kommune i Skåne län i Sverige. I 2010 hadde tettstedet  innbyggere.

1894 anla *Ystads sockerraffinaderi* et råsukkerbruk på stedet, noe som gjorde at stedet ble en viktig by for den svenske sukkerindustrien. Sukkerbruket ble lagt ned ved utgangen av 2006, kun en mindre del av produksjonen som lager fiberex ble igjen.

## Referanser
Sjilka (by)

**Sjilka** (russisk: Ши́лка) er en by i Zabajkalskij kraj i Russland. Den ligger ved elva Sjilka, rundt 180&nbsp;km øst for Tsjita.

Sjilka ble grunnlagt på første halvdel av 1700-tallet, og fikk innvilget bystatus i 1951.

## Demografi
Befolkningsutvikling:
:

## Referanser


## Eksterne lenker
*
Krasnokamensk

**Krasnokamensk** (russisk: Краснока́менск) er en by i Zabajkalskij kraj i Russland. Den ligger rundt 400&nbsp;km sørøst for Tsjita.

Krasnokamensk fikk bystatus i 1969. Den er mest kjent for sin urangruve, som er Russlands største. 

Krasnokamensk lufthavn ligger 7&nbsp;km sørøst for byen.

## Demografi
Befolkningsutvikling:
:

## Referanser


## Eksterne lenker
*
Hedeskoga

**Hedeskoga** er et tettsted i Ystad kommune i Skåne län i Sverige. I 2010 hadde tettstedet 282 innbyggere.

I Hedeskoga ligger det et avfallsanlegg for Ystad kommune, Sjöbo kommune og Skurup kommune. Den drives av Sysav. Her finner vi også Hedeskoga kirke og Hedeskoga skole.

## Hedeskogavägen
Hedeskogavägen var tidligere kjent som *Källesjövägen*, men byttet navn i forbindelse med at vegen var stengt sommeren og høsten  2008 da tettstedet Källesjös nordlige vegnett ble utvidet. Vegen er den eneste inn- og utfarten til Hedeskoga for motorkjøretøyer, og leder fra Sjöbovägen til Källesjö (derav vegens tidligere navn).

## Referanser
Löderup

**Löderup** er et tettsted i Ystad kommune i Skåne län i Sverige. I 2010 hadde tettstedet 550 innbyggere.

Noen kilometer lenger sørover langs kysten ligger Löderups strandbad. Den opprinnelige Löderup kommune (i Ingelstads härad), som siden 1927 innbefatteet hoveddelen av Löderup municipalsamhälle (resten tilhørte Hörup kommune), ble i 1952 utvidet med de tidligere kommunene Hörup og Valleberga, hvoretter *municipalsamhället* ble oppløst ved årsskiftet 1958/59. Löderups kommun ble i 1971 innlemmet i Ystads kommun, og ble dermed overført fra daværende Kristianstads län til Malmöhus län. Stedet fikk jernbaneforbindelse gjennom Ystad-Gärsnäs järnväg (YGJ), som ble åpnet i 1894. I 1905 ble den slått sammen med Gärsnäs-S:t Olofs järnväg (GStOJ) til Ystad-Gärsnäs-S:t Olofs järnväg (YGStOJ, overtatt av staten i 1941 og nedlagt i 1970).

Löderup har blitt kjent blant allmennheten gjennom Henning Mankells kriminalromaner. Hovedpersonen Kurt Wallanders far bor der. 

Om sommeren vokser Löderup kraftig, det er nesten like mange gjestesenger som det er innbyggere. I tillegg er det plass til ca. 200 enheter på campingplasser og det er over 300 fritidsboliger.

## Referanser


## Eksterne lenker
* Loderup.nu
* Loderupturism.se
Pennantnummer

Et **pennantnummer** er i europeiske mariner og en del andre mariner rundt om i verden en nummer for å identifisere krigsfartøy. Nummeret består vanligvis av bokstaver og tall, men kan også bestå av kun tall. I USA blir det brukt et lignende system, skrogklassifiseringssymbol (hull classification symbol). En rekke land innenfor NATO og Samveldet av nasjoner har inngått en avtale for å sikre en unik identifisering av de enkelte fartøy.

## NATO (gjelder ikke US Navy)
Basert på det britiske systemet fra 1948:

## Litteratur
*
Höja

**Höja** er et tettsted i Ängelholm kommune i Skåne län i Sverige. I 2010 hadde tettstedet 202 innbyggere. Höja ligger cirka to kilometer øst for Ängelholm.

## Referanser
8 mm Lebel

**8 mm Lebel** (8x50mmR French) er en patron for rifle

Patronen var den første riflepatron med røyksvakt krutt som ble laget og adoptert som militær ammunisjon av et land. Den ble introdusert i Frankrike i 1886 og startet en revolusjon i militærrifler. Den var også den første militære patronen som ble ladet med en spitzer-kule som var avsmalet bak. Dette gav kulen (etter datidens mål) eksepsjonelle ballistiske egenskaper. Kombinert med det røksvake kruttet gav den det franske infanteriet mye større rekkevidde enn sine motstandere.

## Rørmagasin og spitzer-kuler
Patronen og geværet som erstattet den ble konstruert i løpet av bare ett år. Frankrikes nye infanteririfle Lebel Model 1886 var sterkt basert på den tidligere 11 mm Kropatschek-riflen, og patronen var rett og slett en 11 mm Gras strupet ned til 8 mm. Dette gav patronen en ekstrem konisk form. Lebel-riflen hadde et rørmagasin. De første patronenen ble derfor ladet med et flatneset prosjektil.

1898 patronen, som den første, ladet med moderne spitzer-prosjektiler med innsnevret bakkant. For at ikke spissen på prosjektilet skulle sette av tennhetten på patronen foran var det skåret en sirkelformet forsenkning i bunnen av hylsa utenfor tennhetten. Sammen med den kjegleformede patronen og markante randen sørget det for at patronene ikke ble liggende parallelt med hverandre i magasinet og at spissen på prosjektilet ble fanget opp av forsenkningen. Dette systemet fungerte utmerket i rørmagasinet til Lebel-riflen.

Den sterk koniske hylsekroppen og markante randen var imidlertid lite egnet for boksemagasiner. Berthier-geværet som ble brukt av artillerister og kavalerister hadde et sterkt krummet boksemagasin som bare tok tre patroner (i en laderamme), og en forbedret modell som tok fem patroner kom ikke før i 1918. I 1929 ble Lebel-patronenn erstattet av den mer moderne 7,5 × 54 mm MAS med rille og rett hylse.

## Utviklingen av tilsvarende ammunisjonstyper
Inspirert av den nye franske ammunisjonen satte umiddelbart andre europeiske nasjoner i gang programmer for å framstille tilsvarende patrontyper. Dette ledet blant annet til 8 mm Mauser i 1888, den russiske 7,62 × 54R i 1891 og til omlegging av den britiske .303-patronen til å bruke korditt. Ved utgangen av 1800-tallet hadde alle de større hærene i Europe rifler med ammunisjon som liknet den franske Lebel-ammunisjonen i kaliber, utgangshastighet og prosjektildesign.

## Se også
* Liste over patrontyper

## Referanser
Petrovsk-Zabajkalskij

**Petrovsk-Zabajkalskij** (russisk: Петро́вск-Забайка́льский) er en by i Zabajkalskij kraj i Russland. Den ligger rundt 330&nbsp;km sørvest for Tsjita.

Den ble grunnlagt i 1789 som *Petrovskij Zavod*. Bystatus ble innvilget i 1926, og den fikk samtidig sitt nåværende navn.

## Demografi
Befolkningsutvikling:
:

## Referanser


## Eksterne lenker
*
Eket

**Eket** er et tettsted i Örkelljunga kommune i Skåne län i Sverige. I 2010 hadde tettstedet 409 innbyggere. Eket ligger langs Europavei 4, cirka fire kilometer sør for Örkelljunga.

## Referanser
Vejbystrand

**Vejbystrand** var et tettsted i Ängelholm og Båstad kommuner i Skåne län i Sverige, som etter 2015 var vokst sammen med Ängelholm. 

I 2010 hadde tettstedet  innbyggere, hvorav  i Ängelholm kommune og 199 i Båstad.

## Referanser
Knislinge

**Knislinge** er et tettsted i Östra Göinge kommune i Skåne län i Sverige. I 2010 hadde tettstedet  innbyggere. Knislinge ligger cirka 25 kilometer nord for Kristianstad.

## Referanser
Glimåkra

**Glimåkra** (dansk: Glimager) er et tettsted i Östra Göinge kommune i Skåne län i Sverige. I 2010 hadde tettstedet  innbyggere.

Tettstedet Glimåkra oppstod langs jernbanelinjen Kristianstad-Immelns (KIJ), som i 1886 ble forlenget til Glimåkra. I 1906 ble KIJ overtatt av Kristianstad-Hässleholms järnväg (CHJ), som forlenget banen fra Glimåkra til Älmhult. I 1928 ble Glimåkra municipalsamhälle dannet, dette ble oppløst i 1960. Persontrafikken på jernbanelinjen Kristianstad-Glimåkra-Älmhult ble nedlagt i 1969 (det ble kjørt godstrafikk på strekningen Kristianstad-Glimåkra inntil 1978). Glimåkra var en egen kommune fram til 1974, da den ble slått sammen med Broby, Hjärsås og Knislinge til den nye Östra Göinge kommune.

Glimåkra kirke er fra 1838.

## Referanser
Östanå

**Östanå** er et småsted i Östra Göinge kommune i Skåne län i Sverige. I 2005 var Östanå regnet som et eget tettsted, og hadde da 221 innbyggere, men i 2010 var innbyggertallet sunket under 200, som er grensen for å regnes som tettsted i Sverige. Östanå ligger ca. 40 kilometer nord for Kristianstad og ca. 25 kilometer nordøst for Hässleholm.

## Referanser
Kuba (park)

**Kuba** (eller **Cuba**) er en park på begge sider av Akerselva, mellom Åmodt bro og Vulkanhallen på Grünerløkka i Oslo. Parken var opprinnelig planlagt bebygget med bygårder, men ble liggende som et åpent område etter Kristianiakrakket i 1898. Kuba bro ble bygget og området åpnet for ferdsel i 1949. Parken ble utvidet med Lysverkets tidligere lagerområde på vestsiden av elva i 1999.

Den runde asfaltplassen huset tidligere en stor sylinderformet gassbeholder («Gassklokka») som tilhørte Oslo Gassverk.

Parken mellom Gamle Aker og Grünerløkka har en paviljong som brukes for både den nokså utradisjonelle 17. mai-feringen på Kuba og for politiske debatter. Mer enn noe er denne parken blitt kjent som et åsted for kulturarrangementer og politiske markeringer – filmvisninger, solidaritetsmarkeringer, ballspill og konserter.

## Navnet
Det har vært lansert flere teorier om hvordan parken har fått sitt navn:

* Flere steder i Norge fikk kallenavn etter Cuba (da skrevet med K) under den spansk-amerikanske krigen (april–desember 1898), både i Bærum, Bergen, Levanger og Svolvær. Dette var typisk steder med sosial uro, og man vet at Kuba ved Akerselva på denne tiden var et tilholdssted for personer med rusmiddelavhengighet.
* En annen teori er at navnet kommer av fyrhuset til gassbeholderen på Kuba. Fyrhuset var tegnet av arkitekt Thorvald Astrup og sto ferdig i 1924. Gassbeholderen hadde visstnok en overbygning formet som en kube, og i henhold til denne forklaringen var det opprinnelig denne bygningen som fikk navnet Kuba. Navnet er riktignok dokumentert i 1912, lenge før gassbeholderen ble bygget.
* Ifølge lokalhistorikeren Leif Gjerland stammer navnet Kuba fra krigen mellom USA og Spania i 1898, som var begynnelsen på Cubas frigjøring. Sjøfolk fortalte historiene, og guttungene lekte det de hørte om. Kuba er derfor navnet på øya like nedenfor studentsiloen, rett innenfor stedet som heter Ny York.
* Det har også vært foreslått at navnet kan være en sammentrukket form av navnet «Kuskebakken», som lå nedenfor Telthusbakken (se kartillustrasjonen). Ingen samtidige kilder bekrefter denne forkortelsen.

## Fyrhuset på Kuba

Fyrhuset ble oppført i 1924 som fyrhus for gassklokken som dengang var nærmeste nabo til parken. Det er tegnet av arkitekt Thorvald Astrup i nyklassisisme med fine proporsjoner og detaljer. Bygningen hadde lenge stått og forfalt og var nærmest en ruin da Jørn Hugo Hansen, Pontus Svensson og Bo startet kafe/utested i bygget under navnet Pavilion i 2007. I 2010 startet driften av et serveringssted kalt Vertshuset Kuba der. Fra 2011 byttet bygget igjen navn til Fyrhuset Kuba.

Fyrhuset Kuba park er tildelt en kulturvernpris fra Fortidsminneforeningen avdeling Oslo og Akershus.

## Referanser


 



## Litteratur
*
*St. Hallvard 3 + 4/2014. Oslo Byes Vel

## Eksterne lenker
* 
* Oslo kommune: Kinosuksess på Kuba besøkt 22. april 2008
* Pressemelding fra Fortidsminneforeningen Oslo og Akershus avdeling besøkt 22. april 2008
* 1 Tusen år i Telthusbakken og området omkring besøkt 19. mai 2009